පාසල් අධ්‍යාපන කාලය වසරකින් අඩු කල යුතු බවජාතික අධ්‍යාපන කොමිෂන් සභාව සිය වාර්තාව මගින් යෝජනා කර තිබෙනවා.ඒ අනුව සාමාන්‍ය පෙළ විභාගය 10 ශ්‍රේණියේදීත් , උසස්‌ පෙළ විභාගය 12 ශ්‍රේණියේදීත්  පැවැත්විමට නිර්දේශිතයි.දැනට පවත්නා තත්වය අනුව වැඩිහිටිභාවය ආරම්භ වන අවුරුදු 18න් පසුත් පාසල තුළ ගත කළ යුතුයි.කිසිදු ශ්‍රේණියක් අසමත් නොවී සිටියත් පාසලින් පිට වීමට සිදු වන්නේ අවුරුදු 19+ අවධියේ බව කොමිසන් සභාව කියා සිටිනවා.විශ්වවිද්‍යාලයට ගියහොත් ඉන් පිටවීමට සිදු වන්නේ අවුරුදු 24 හෝ 25 දී බවයි ඔව්න් සඳහන් කරන්නේ.ඒ අනුව පාසල් කාලය අවුරුදු 13 සිට අවුරුදු 12 දක්වා අඩු කිරීම සුදුසු බව එම කොමිසම නිකුත් කළ වාර්තාවේ සඳහන්.කනිෂ්ඨ හා ද්විතික පාසල් කාලය පහසුවෙන් අවුරුදු 4 සිට 3 දක්වා අඩු කළ හැකි බව එහි සඳහන්.ප්‍රථමික අධ්‍යාපනයට අවු. 5කුත්, කනිෂ්ඨ අධ්‍යාපනයට අවුරුදු 3කුත්, ජ්‍යෙෂ්ඨ අධ්‍යාපනයට අවුරුදු 4කුත් මෙමගින් යෝජනා කර තිබෙනවා.රජයේ නව පෙර පාසල් පද්ධතියක අවශ්‍යතාව පවසන කොමිසම සිව් වසර සම්පූර්ණ වන දරුවන් රජයේ පාලනය යටතේ ස්‌ථාපිත කෙරෙන පෙර පාසල් සඳහා ඇතුළත් කර එකම විෂය නිර්දේශයක්‌ ඒවායේ ක්‍රියාත්මක කළ යුතු බවයි.සෑම දරුවකුටම එක වසරක් ගුණාත්මක පූර්ව ප්‍රථමික අධ්‍යාපනය නොමිලයේ ලබා දිය යුතු බවත් එහි සඳහන්.සාමාන්‍ය අධ්‍යාපනය පිළිබඳ ජාතික ප්‍රතිපත්තිය සඳහා සකස්‌ කරන ලද යෝජනාවලිය මේ වන විට ජනාධිපතිවරයාට හා  අග්‍රාමාත්‍යවරයාට භාර දී තිබෙනවා.